Diari Oficial de la Generalitat Valenciana


Sumari del DOGV 947, del 21-11-1988 (1988/812439)

ORDRE de 2 de novembre de 1988, de la Conselleria de Cultura, Educació i Ciència, per la qual es convoca un concurs públic per a la concessió de beques per a inventari i/o catalogació d'arxius de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/02/(2)/dof/vci/html**

### Dades del document

Número de DOGV
:   947

Data del DOGV
:   21-11-1988

Secció del DOGV
:   DISPOSICIONS GENERALS

Número del document
:   1988/812439


Data del document
:   02-11-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de novembre de 1988, de la Conselleria de Cultura, Educació i Ciència, per la qual es convoca concurs públic per a la concessió de beques per a inventari i/o catalogació d'arxius de la Comunitat Valenciana.  
La Generalitat Valenciana ha assumit les competències transferides en matèria d'arxius d'acord amb el que disposa l'article 31.6 de l?Estatut d?autonomia, aprovat per Llei 5/1982, d?1 de juliol. D'altra banda, l?Ordre de 21 de desembre de 1987 de la Conselleria de Cultura per la qual s'aprova el Pla d?Actuacions Coordinades amb les Diputacions Provincials de la Comunitat Valenciana en matèria de cultura i educació per a l?exercici de 1988, estableix el pla de recuperació d'arxius municipals i públics, per tal d'amillorar l?estat deficient de conservació d'un gran nombre, per manca de medis i instal·lacions, mitjançant beques per a realitzar treballs d'inventari i/o catalogació en aquest arxius i atorgant ajudes en material i instal·lacions.  
Amb aquesta finalitat, d'acord amb les competències que per Reial Decret 3066/83, de 13 d'octubre, ostenta la Generalitat en matèria de cultura, i fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià, dispose:  
Article primer  
Es convoca concurs públic per a la concessió de beques per a la realització de treballs d'inventari i/o catalogació als arxius següents:  
- Arxiu Metropolità de València (2 beques)  
- Arxiu Municipal d'Elda (2 beques)   
- Arxiu Municipal de Santa Pola (1 beca)   
- Arxiu Municipal d'Algar de Palància (1 beca)   
- Arxiu Municipal d'Estivella (1 beca)   
- Arxiu Municipal d'Almenara (1 beca)   
- Arxiu Municipal de Monòver (1 beca)   
- Arxiu Municipal de Barx (1 beca)  
- Arxiu de la Parròquia de Santa Maria la Major d'Oliva (1 beca).  
I s'aproven les bases per les quals es regeix aquesta convocatòria, incloses com a annex a aquesta Ordre.  
Article segon  
Les beques esmentades seran a càrrec de l'aplicació pressupostària 24.67.803.558.4.  
DISPOSICIONS FINALS  
Primera  
Es faculta la Direcció General de Patrimoni Cultural perquè, en l?àmbit de les seues competències, dicte les resolucions o instruccions que estime necessàries per tal de dur endavant allò que es disposa en aquesta Ordre.  
Segona  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 2 de novembre de 1988.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
BASES PER A LA CONCESSIO DE BEQUES PER A INVENTARI I/0 CATALOGACIO D?ARXIUS DE LA COMUNITAT VALENCIANA  
Primera  
Les beques d'aquesta convocatòria s'adjudicaran mitjançant un concurs entre les diverses persones que hi aspiren i que reunisquen els requisits següents acreditats documentalment:  
a) Ser espanyol i residir dins l?àmbit de la Comunitat Valenciana.  
b) Ser llicenciat en Geografia i Història.  
Segona  
Les sol·licituds, en què es faran constar per ordre de preferència  
les beques a què aspira, dirigides al Conseller de Cultura, Educació i Ciència, es presentaran al Registre General de la Conselleria o dels Serveis Territorials de Cultura d'Alacant, Castelló i València, o per qualsevol dels procediments establerts en l'article 6 de la Llei de Procediment Administratiu, en el termini de quinze dies comptadors a partir de la publicació d'aquesta convocatòria en el Diari Oficial de la Generalitat Valenciana, acompanyant la documentació següent:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum vitae del sol·licitant.  
c) Tota la documentació que considere escaient adjuntar-hi com a mèrit personal.  
d) Fotocòpia del DNI.  
e) Número de compte corrent i de l?entitat bancària o d'estalvis on s'ha de realitzar el pagament, cas que s'atorgue la beca.  
Tercera  
Les beques es concedeixen per a realitzar treballs d'inventari i/o catalogació dels arxius següents, en el temps i per la quantitat que s?especifica:  
- Dues beques per a l'Arxiu Metropolità de València, de vuit mesos de duració, per un import cadascuna de 480.000 PTA.  
- Dues beques per a l'Arxiu Municipal d'Elda de nou mesos de duració, per un import cadascuna de 540.000 PTA.  
- Una beca per a l'Arxiu Municipal de Santa Pola de deu mesos de duració, per un import de 600.000 PTA.  
- Una beca per a l'Arxiu Municipal d'Algar de Palància de sis mesos de duració, per un import de 360.000 PTA.  
- Una beca per a l'Arxiu Municipal d'Estivella, de sis mesos de duració, per un import de 360.000 PTA.  
- Una beca per a l'Arxiu Municipal d'Almenara, de vuit mesos de duració, per un import de 480.000 PTA.  
- Una beca per a l'Arxiu Municipal de Monòver de sis mesos de duració, per un import de 360.000 PTA.  
- Una beca per a l'Arxiu Municipal de Barx de quatre mesos de duració, per un 240.000 PTA.  
- Una beca per a l'Arxiu de la Parròquia de Santa Maria la Major d'Oliva, de sis mesos de duració, per un import de 360.000 PTA.  
Quarta  
El muntant de les beques es podrà satisfer en pagaments parcials, després del lliurament previ d'una certificació del treball realitzat, expedida pel Servei del Llibre, Arxius i Biblioteques de la Conselleria de Cultura, Educació i Ciència.  
Cinquena  
Les obligacions dels becaris consistiran a realitzar treballs d'inventari i/o catalogació de l'arxiu sota la supervisió del Director del Programa d?Arxius i sota la direcció del responsable de l'Arxiu, si n'hi ha, i presentar davant la Direcció General de Patrimoni Cultural tres exemplars del treball d'inventari i/o catalogació realitzat, tot dins el termini establert des de l'adjudicació.  
Sisena  
Les beques seran incompatibles amb la realització de treballs o estudis que impidesquen la consecució de la finalitat proposta o amb la possessió d'altres beques o ajudes similars.  
Setena  
La Conselleria de Cultura, Educació i Ciència podrà suspendre qualsevol beca si, segons el seu parer, la persona beneficiària incompleix les obligacions contretes, i també quan els informes del responsable o propietari de l'arxiu així ho aconsellen.  
Vuitena  
Els treballs realitzats romandran en propietat de la Conselleria de Cultura, Educació i Ciència, i aquesta es reserva el dret de la seua publicació i els autors no podran utilitzar-los sense l'autorització corresponent.  
Novena  
Per a la valoració dels mèrits de les persones sol·licitants es constitueix una Comissió Qualificadora que integraran:  
President: Il·lm. Sr. Director General de Patrimoni Cultural.  
Vocals: Directora de l'Arxiu del Regne de València, Cap de la Secció d?Arxius i Hemeroteca de l'Ajuntament de València, Director de l'Arxiu de l?Excma. Diputació Provincial de Castelló, Director del Programa d?Arxius de la Conselleria de Cultura, Educació i Ciència.  
Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.  
La Comissió Qualificadora té facultats per a realitzar per mitjà dels seus membres totes les comprovacions que estime necessàries per a qualificar els mèrits adduïts i realitzar una prova pràctica o entrevista, arribat el cas, si ho estima oportú.  
Una vegada finalitzada l'avaluació corresponent dels expedients de cadascun dels aspirants, la Comissió elevarà una proposta al Conseller de Cultura, Educació i Ciència, qui resoldrà l'adjudicació de les beques. La Resolució es publicarà en el Diari Oficial de la Generalitat Valenciana.  
Així mateix, la Comissió Qualificadora podrà formular una proposta en el sentit que la beca siga declarada no adjudicada si, d'acord amb el seu parer, no hi hagués concursants amb mèrits suficients per a la seua adjudicació. Els dictàmens i les propostes de la Comissió seran inapel·lables.  
Decena  
Les condicions de mèrit avaluables per la Comissió Qualificadora, que s'han de presentar justificades com cal, i les puntuacions a atorgar són les següents:  
a) Expedient acadèmic personal, de 0 a 4 punts.  
b) Realització de cursets especialitzats o assignatures durant la carrera relacionades amb arxius, de 0 a 3 punts.  
c) Altres mèrits relacionats amb la matèria objecte d'aquesta convocatòria que s'hi puguen al·legar, de 0 a 3 punts.  
Onzena .  
El fet d'haver obtingut aquestes beques no estableix cap tipus de relació laboral amb la Conselleria de Cultura, Educació i Ciència, ni amb qualsevol dels Arxius per als quals es convoquen aquestes beques, ni suposa cap compromís d'incorporació posterior a les plantilles dels Centres esmentats.


Còpia Permalink ELI